Беларускія навукоўцы, думаецца, яшчэ дадуць глыбокую ацэнку даследчай дзейнасці А. Статкевіча-Чабаганава. Але і сёння ўжо відавочна, што гэта — фенаменальная падзея ў культуры і гісторыі нашай краіны. Адзін чалавек, парастак магутнага радаводнага дрэва, змог аднавіць, вывучыць, даследаваць і зберагчы для нашчадкаў гісторыі тысячаў лёсаў родзічаў. І якім абярэгам адразу паўстае духоўная энергія продкаў для сучаснікаў, і тых, хто яшчэ народзіцца на свет! Як мацуецца жыватворнымі сокамі магутнае радаводнае дрэва!